Poliția a ridicat înregistrările imediat, dar au identificat suspectul după mai bine de zece zile, tot cu ajutorul fetiței. Florin Radu, tatăl elevei, a povestit pentru Libertatea prin ce a trecut, dar și cum au acționat autoritățile ăn acest caz. Acum, bărbatul se teme să o mai lase pe cea mică singură pe stradă, iar ancheta este abia la început.

Pe de altă parte, sunt foarte puțini cei care reclamă la poliție cazuri de acest gen, prevenind astfel o posibilă nenorocire.

Urmărită cu mașina

O puștoaică de 10 ani, cu un rucsac cu echipament sportiv în spate, mergea marțea trecută, la ora 8 dimineața, spre troleibuz. Un traseu pe care l-a făcut toată vara. Mergea la antrenamentul de gimnastică de la Universitatea de Educație Fizică și Sport. A simțit la un moment dat că este urmărită cu privirea. L-a zărit pe bărbat, dar și-a continuat drumul. Apoi a oprit o mașină lângă ea. „A lăsat geamul în jos și a întrebat-o dacă vrea să o ducă undeva. Fetița a spus nu și el a plecat în momentul ăla. Mai circulau și mașini pe acolo și probabil s-a răzgândit. Cu câteva minute înainte, fetița mea îl observase pe individ cum ieșise dintr-o scară de bloc și o privea insistent și probabil el s-a dus unde avea mașina și a ajuns-o din urmă pe parcurs”, povestește Florin Radu, tatăl fetei.

Recomandări INTERVIU | Politologul Cristian Pîrvulescu, scenarii pentru alegerile la Primăria Capitalei. Cum pierde Firea, cum pierde Nicușor Dan. Previziuni și pentru sectoare și restul țării

Urmărește cel mai nou VIDEO Știri VIDEO ﻿Pe 2,3 milioane de lei bani publici, Lavinia Șandru îl laudă pe primarul Florea în emisiuni online

La prânz a mers la poliție să reclame ce i s-a întâmplat copilului. Fata a făcut o descriere minuțioasă a individului. „35 de ani, puțin grăsuț, blond, ochi deschiși la culoare, ochelari de vedere, pantaloni, bluză, borsetă. Și mi-au spus polițiștii că l-au văzut, există pe respectivele imagini persoana pe care a descris-o fata. Era o mașină vișinie închis, vișină putredă, spre maro, berlină, mai nouă, pentru că și-a dat seama când a dat geamul în jos că a observat un tip de bord mai modern, cu ecran tactil”, povestește bucureșteanul de 43 de ani.

Poliția nu mai are voie să folosească probe video dacă nu sunt făcute de părțile implicate

Fetița a reușit să identifice suspectul de pe imaginile video

Bărbatul care lucrează ca auditor de aviație a încercat și să ajute autoritățile, a refăcut traseul cu fetița de mână și tot el a descoperit că există camere, informație pe care le-a transmis-o polițiștilor. După trei zile de la întâmplare a fost chemat cu copilul la Secția 25 din Capitală.

Recomandări Autorităţile din România nu spun câţi morţi COVID-19 au luat infecţia din spital, deși recunosc 44 de focare de coronavirus în unităţi medicale, doar în ultima săptămână

„Abia vineri ne-a chemat poliția, cu fetița, la audieri, împreună cu un avocat și cu un reprezentant de la Direcția pentru Protecția Copilului, că așa e procedura. La audieri a fost pusă din nou să spună ce i s-a întâmplat și apoi a fost pusă să vadă, conform descrierilor pe care le-a făcut ea, să vadă un set de 72 de fotografii cu rezultatele făcute la interogarea bazelor de date ale poliției. A privit 72 de posibili infractori, însă nu era niciunul persoana pe care a văzut-o. Nu au folosit respectivele imagini deloc, de la camerele de luat vederi”, a mai povestit tatăl.

La o săptămână a mai fost chemat o dată, fata a identificat bărbatul după imaginile de pe camere. „Noi, ca parte vătămată, nu avem dreptul să știm cine este persoana aceasta, decât dacă individul va fi învinuit”, este revoltat tatăl. Cu toate acestea, faptul că a mers la poliție este foarte important și ar putea preveni o faptă mai gravă.

Recomandări Cum a scăpat de închisoare fostul prefect de Constanţa care a ucis un om, conducând cu sticla de vin la volan. “E ancorat în societate”, a motivat judecătorul

Poliția continuă cercetările și urmează să o mai cheme la secție pe fetiță, împreună cu tatăl ei.

„În baza sesizării formulate de persoana în cauză, la Secția 25 Poliție, sub supravegherea Parchetului de pe lângă Judecătoria Sectorului 6, în cadrul unui dosar penal, sunt efectuate cercetări sub aspectul săvârșirii infracțiunii de tentativa la lipsire de libertate în mod ilegal. În cauză au fost efectuate investigații, au fost ridicate imagini surprinse de camerele de supraveghere din zonă”, a răspuns Poliția Capitalei solicitării Libertatea.

Fetița nu mai poate merge la antrenamentele de gimnastică

Între timp, Florin Radu a decis să nu-și mai lase fata la antrenament. „Am încheiat capitolul gimnastică, ni l-a ruinat respectiva persoană, asta este situația. Mai ales că reprezentantul Direcției pentru Protecția Copilului de la audierile respective singura lui problemă, nicidecum să-i creeze un cadru normal pentru copil, ca să răspundă cât mai degajat și liniștit, a fost să-mi spună mie că dacă i se întâmpla ceva copilului e responsabilitatea mea, că nu știu ce lege spune că până la 14 ani nu putem lăsa copilul nesupravegheat sub nicio formă. Poate într-adevăr, cine știe cum s-o fi întâmplat, e posibil ca bărbatul să nu aibă alte intenții rele, nicio problemă… Totuși, cine știe, poate s-o fi întâmplat o confuzie, dar cu toate astea, chiar și polițiștii au zis: dumneata oprești să iei vreo fetiță cu mașina să o duci nu știu unde?”, mai spune bărbatul.

Citeşte şi:

Locuința lui Dincă va fi păzită zi și noapte de poliție până la finalizarea procesului. În casă se va intra doar cu aprobare specială

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Descoperirea din Marea Neagră care pune România pe harta ISTORICĂ a lumii! AM REUȘIT! „Este cea mai veche din istoria omenirii”

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție